《汪明府以校文来武林旬日别去追送四章 其一》
明代·胡应麟

乍拥轩车到六桥，不堪江浦系兰桡。飞樯百尺西风里，万壑千岩送暮潮。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。